Rubela

Rubela (namo lain : campak Jerman atau campak tigo ari) adolah panyakik nan disababkan dek virus rubela. Panyakik ko acok ringan, tapi banyak urang nan indak sadar kalau alah tainfeksi.

Tando-tando 

Rubella ko tando-tandonyo mirip lo jo flu, tapi tando-tando utamonyo kalau kanai rubella ko muncuanyo kemerah-merahan di muko atau di kulik nan lain dan biasonyo hilang kalau alah tigo ari, itulah mangkonyo kalau panyakik rubella ko dinamokan pulo campak tigo ari. Kamerah-merahan ko biasonyo hilang katiko manyeba ka tubuah nan lain. Tando-tando nan lain tamasuak ka damam nan ringan, pambangkakan kalenjer, nyeri sendi, sakik kapalo jo konjungtivitis.

Kalenjar atau kalenjar gatah baniang dapek batahan sampai sapakan jo damam jarang naiak di ateh 38  ° C (100,4 ° F). Kamerahan dek rubella biasonyo bawarna sirah agak mudo nan manyababkan gata-gata sarato acok balangsuan salamo tigo ari. Kamerahan tu hilang sasudah babarapo ari , kamudian indak maninggakan noda atau pangalupasan pado kulik. Katiko kamerah-merahan itu hilang, kulik mungkin takalupeh manjadi sapihan nan sangek ketek. Bintiak Forchheimer tarjadi pado 20% kasus jo ditandoi jo papula ketek bawarna sirah di area langik-langik lunak.

Rubella ko bisa manyarang siapo sajo, anak-anak atau urang nan alah gadang. Urang gadang sangaik rantan kapado panyakik artritis jo ngilu sandi tulang.

Pado anak-anak, rubella biasonyo manyababkan tando-tando nan balangsuang salamo duo ari. Tando-tandonyo diantaronyo adolah:

 Kamerah-merahan di muko kamudian manyeba ka saluruah tubuah.
 Damam randah kurang dari 38,3° C (101 ° F).
 Limfadenopati servikal posterior.

Pado urang nan alah gadang, tandonyo adolah:

 Kalenjar bangkak
 Coryza (gajalanyo mirip salemo)
 Nyari sandi tulang (tarutamo padusi nan masiah mudo)

Komplikasi rubella maliputi:

 Paradangan utak
 Jumlah trombosit randah
 Inpeksi talingo.

Coryza di rubella dapek barubah manjadi pneumonia, bisa jadi pneumonia virus langsuang atau pneumonia bakteri sekunder, jo bronkitis (brokitis virus atau bronkitis bakteri sekunder).

Rubella bisa manyababkan sindrom rubella kongenital pado bayi nan baru lahia, iko manjadi gajalo sisa rubella nan paliang parah. Sindroma (CRS) mangikuti inpeksi intrauterine dek virus rubella jo tadiri dari kalainan jantuang, serebral, oftalmikus jo pandangaran.  Iko bisa juo manyababkan prematuritas, barek badan lahia randah, jo trombositopenia neonatal, kakurangan darah merah (anemia), jo hepatitis. Rasiko cacat utamo pado organogenesis paliang tinggi untuak inpeksi di tigo bulan partamo. CRS adolah alasan partamo dikambangkannyo vaksin rubella.

Panyabab 

Panyakik ko disababkan dek virus rubella, pado genus Rubivirus dari famili Matonaviridae nan tabungkuik jo mampunyoi genom RNA untai tungga. 

Virus ko ditularkan lewat jalua panapasan jo bareplikasi di nasofaring jo kalanjar gatah baniang. Virusnyo basobok di dalam darah 5 ari sampai 7 ari sasudah inpeksi manyeba ka saluruah badan. Virus ko mampunyoi sipat teratogenik jo bisa malintasi plasenta jo mainpeksi janin dimano inyo mahantian sel untuak bakambang jo mahancuakannyo. Salamo maso inkubasi, urang nan sakik biasonyo tatula salamo sapakan sabalum ado kamerahmerahan sakitar sapakan sasudahnyo.

Paningkatan karantanan ka infeksi mungkin diturunkan dek ado babarapo indikasi bahaso HLA-A1 atau faktor-faktor di sekitar A1 pado  haplotipe dipapanjang talibat dalam infeksi virus atau non-resolusi panyakik.

Sindrom Rubella Kongenital 

Rubella bisa manyababkan sindrom rubella kongenital pado bayi nan baru lahia, iko manjadi gajalo siso rubella nan paliang parah. Sindroma (CRS) maikuti inpeksi intrauterin dek virus rubella jo tadiri dari kalainan jantuang, serebral, oftalmikus jo pandangaran. Iko  juo manyababkan prematuritas, barek badan lahia randah, jo trombositopedia neonatal, anemia (kakuranga darah) jo hepatitis. Rasiko cacat utamo pago organogenesis paliang tinggi untuak infeksi pado tigo bulan partamo. CRS adolah alasan utamo dikambangkan vaksin rubella.

Banyak padusi nan tatular rubella nan sadang manganduang nan hamil pado tigo bulan partamo nan mangalami kaguguran atau bayi nan lahia mati. Jikok janin nan salamaik dari inpeksi, inyo bisa lahia jo kalainan jantuang nan parah (paten ductus arteriosus adolah nan paliang banyak), buto, pakak, atau gangguan mangancam jiwa lainnyo. Manifestasi kulik ko disabuik jo "lesi muffin blueberry". Karano alasan iko, rubella tamasuak ka dalam kompleks TORCH infeksi perinatal.

Kiro-kiro ado 100,000 kasus kondisi nan tajadi tiok taun.

Rujuakan 

Panyakik